Ondanks die koue wintersweer het albei spanne se ondersteu­ners die wedstryd goed bygewoon en was daar deurentyd ’n feestelike stemming.
Willing Hearts se regtervleuel, Heinrich Nel, het die eerste drie van die wedstryd in die 13de minuut gedruk nadat sy spanmaats die bal by Collegians afgeneem het. Jaco Hendricks (heelagter) het die drie verdoel.
Collegians het egter daarna teruggeveg en stelselmatig die oorhand begin kry met sy woelige skrumskakel, Trompie Campher, aan die voorpunt. Collegians is laat in die eerste helfde met ’n drie beloon deur sy oopkantflank Micheal Tyali. Met die doelskop wat mis was, het die rustydtelling op 7-5 te staan gekom.
In die middel van die tweede helfte was dit nie ’n verrassing toe Tyali, wat ’n ware werkesel was, die spelers van Willing Hearts na lug laat gryp het en onder die pale gaan druk het. Die drie is deur Roberto Botha, heelagter, verdoel.
Willing Hearts het kort daarna ’n gulde geleentheid verbrou om punte aan te te-ken toe Hendricks (heelagter) ’n strafskop reg voor die pale mis geskop het.